CELEX: 22019D2037
Language: el
Date: 2018-02-09 00:00:00
Title: Απόφαση της Μεικτής Επιτροπής του ΕΟΧ αριθ. 1/2018, της 9ης Φεβρουαρίου 2018, για την τροποποίηση του κανονισμού λειτουργίας της Μεικτής Επιτροπής του ΕΟΧ [2019/2037]

12.12.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/1
               
            
         ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ
         αριθ. 1/2018
         της 9ης Φεβρουαρίου 2018
         για την τροποποίηση του κανονισμού λειτουργίας της Μεικτής Επιτροπής του ΕΟΧ [2019/2037]
         Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
         Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 92 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η συμφωνία για τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο (1), η οποία υπεγράφη στις 25 Ιουλίου 2007, τροποποίησε το άρθρο 129 παράγραφος 1 της συμφωνίας ΕΟΧ, προκειμένου να προστεθούν η βουλγαρική και η ρουμανική στον κατάλογο των γλωσσών της συμφωνίας για τον ΕΟΧ.
                  
               
                     (2)
                  
                  
                     Η συμφωνία για τη συμμετοχή της Δημοκρατίας της Βουλγαρίας και της Ρουμανίας στον Ευρωπαϊκό Οικονομικό Χώρο ετέθη σε ισχύ στις 9 Νοεμβρίου 2011.
                  
               
                     (3)
                  
                  
                     Στον κανονισμό λειτουργίας της Μεικτής Επιτροπής του ΕΟΧ, ο οποίος εγκρίθηκε με την απόφαση της Μεικτής Επιτροπής του ΕΟΧ αριθ. 1/94 της 8ης Φεβρουαρίου 1994 (2) και τροποποιήθηκε με την απόφαση της Μεικτής Επιτροπής του ΕΟΧ αριθ. 24/2005 της 8ης Φεβρουαρίου 2005 (3), θα πρέπει να προστεθούν στον κατάλογο των γλωσσών η βουλγαρική και η ρουμανική γλώσσα. Επομένως, ο κατάλογος των γλωσσών του κανονισμού λειτουργίας της Μεικτής Επιτροπής του ΕΟΧ θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση της Μεικτής Επιτροπής του ΕΟΧ αριθ. 1/94 τροποποιείται ως εξής:
            
                        1.
                     
                     
                        Το κείμενο του άρθρου 6 παράγραφος 2 αντικαθίσταται από το ακόλουθο κείμενο:
                        «Τα κείμενα των πράξεων των Ευρωπαϊκών Κοινοτήτων που πρέπει να ενσωματωθούν στα παραρτήματα της συμφωνίας, σύμφωνα με το άρθρο 102 παράγραφος 1, είναι εξίσου αυθεντικά στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα, όπως δημοσιεύονται στην Επίσημη Εφημερίδα της Ευρωπαϊκής Ένωσης. Τα κείμενα αυτά συντάσσονται στην ισλανδική και τη νορβηγική γλώσσα και επικυρώνονται από τη Μεικτή Επιτροπή του ΕΟΧ μαζί με τις σχετικές αποφάσεις που αναφέρονται στην παράγραφο 1.»
                     
                  
                        2.
                     
                     
                        Το κείμενο του άρθρου 11 παράγραφος 1 αντικαθίσταται από το ακόλουθο κείμενο:
                        «Οι αποφάσεις της Μεικτής Επιτροπής του ΕΟΧ για την τροποποίηση των παραρτημάτων ή πρωτοκόλλων της συμφωνίας δημοσιεύονται στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, κροατική, λετονική, λιθουανική, μαλτεζική, ολλανδική, ουγγρική, πολωνική, πορτογαλική, ρουμανική, σλοβακική, σλοβενική, σουηδική, τσεχική και φινλανδική γλώσσα στο τμήμα ΕΟΧ της Επίσημης Εφημερίδας της Ευρωπαϊκής Ένωσης και στην ισλανδική και νορβηγική γλώσσα στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.».
                     
                  
         
            Άρθρο 2
            Η παρούσα απόφαση αρχίζει να ισχύει από την ημερομηνία έκδοσής της.
         
         
            Άρθρο 3
            Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
         
         
            Βρυξέλλες, 9 Φεβρουαρίου 2018.
            
               
                  Για τη Μεικτή Επιτροπή του ΕΟΧ
               
               
                  Ο Πρόεδρος
               
               Claude MAERTEN
            
         
         
            (1)  ΕΕ L 221 της 25.8.2007, σ. 15.
         
            (2)  ΕΕ L 85 της 30.3.1994, σ. 60.
         
            (3)  ΕΕ L 161 της 23.6.2005, σ. 54.